ไม่สะเดาะเคราะห์ บิ๊กตู่ลั่น ไม่ใช่คนขวัญอ่อน (ชมคลิป)
ไม่ตกใจ-กิ่งไม้หักหล่นใส่ขบวนรถ กม.ภาษีมรดกผ่านวาระแรก160ต่อ16 เลือกตั้งตรงนายกฯ-ครม.ยังไม่ตก,กมธ.ยกร่างฯวางโปรแกรมเขียน รธน.มาตราแรก 12 ม.ค. เลือกตรง นายกฯ-ครม. ยังไม่ตก บวรศักดิ์ ชี้ประเด็นร้อนต้องชั่งน้ำหนักให้ดี บิ๊กตู่ ไม่สะเดาะเคราะห์-ไม่ตกใจกับเหตุระทึกกิ่งไม้ท่อนเขื่องหล่นใส่รถ ลั่น ฉันไม่ใช่คนขวัญอ่อนขนาดนั้นหรอก นายกฯล่องใต้หลังคริสต์มาสนำร่องพบชาวสวนยางพาราแก้ราคาตกต่ำ เพื่อไทย ฟ้อง ประยุทธ์ แก๊งคนอกหักปลุกม็อบป่วน รบ. ประชาธิปัตย์ สวนหมัดอย่ามโนไปเอง 160 สนช.โหวตฉลุยรับหลักการร่าง ก.ม.ภาษีมรดกแล้ว,หลังจากที่สภาปฏิรูปแห่งชาติ (สปช.) เปิดให้คณะกรรมาธิการ 18 คณะที่ตั้งขึ้นมานำเสนอข้อสรุปในการร่างรัฐธรรมนูญ เพื่อส่งไปกรรมาธิการยกร่างฯ ประกอบการพิจารณานั้น,เมื่อเวลา 09.00 น. วันที่ 18 ธ.ค. ที่รัฐสภา มีการประชุมคณะกรรมาธิการ (กมธ.) ยกร่างรัฐธรรมนูญที่มีนายบวรศักดิ์ อุวรรณโณ ประธาน กมธ.ยกร่างฯเป็นประธานเพื่อพิจารณาความเห็นและข้อเสนอแนะต่างๆ จากหลายองค์กร ทั้งนี้ นายคำนูณ สิทธิสมาน ในฐานะโฆษกคณะกรรมาธิการ (กมธ.) ยกร่างรัฐธรรมนูญ แถลงหลังการประชุมว่า ที่ประชุมได้พิจารณาประมวลความเห็นและข้อเสนอแนะของสมาชิก สปช. สภานิติบัญญัติแห่งชาติ (สนช.) พรรค การเมือง และกลุ่มการเมืองที่ได้เสนอความคิดเห็นเกี่ยวกับการร่างรัฐธรรมนูญ โดยนางกาญจนารัตน์ ลีวิโรจน์ เลขานุการ กมธ.ยกร่างรัฐธรรมนูญและประธาน อนุ กมธ.ยกร่างบทบัญญัติแห่งรัฐธรรมนูญ ได้เริ่มพิจารณาข้อเสนอแนะของ สปช.ทั้ง 246 ประเด็น แยกเป็น 272 เรื่อง โดยแบ่งออกเป็น 4 กลุ่ม คือ 1.กลุ่มที่บัญญัติไว้ในร่างรัฐธรรมนูญ 2.กลุ่มที่บัญญัติไว้ในกฎหมายประกอบรัฐธรรมนูญและกฎหมายลูก 3.กลุ่มที่เป็นมาตรการทางการบริหารที่สามารถเสนอต่อ ครม. และ 4.กลุ่มที่ยังไม่มีข้อยุติและแนว ทางที่ชัดเจน,นายคำนูณกล่าวว่า นางกาญจนารัตน์ ยืนยันว่าการยกร่างรัฐธรรมนูญเป็นรายมาตราไม่มีพิมพ์เขียวใดๆ โดยการพิจารณารายมาตราในประเด็นหลักจะมีเอกสารประกอบอรรถาธิบายเจตนารมณ์ควบคู่ไป ในระหว่างวันที่ 22-26 ธ.ค.นี้ เพื่อที่ กมธ.ยกร่างฯจะได้เริ่มประชุมเพื่อวางกรอบในวันที่ 5-11 ม.ค.58 และจะเริ่มต้นพิจารณารายมาตราตั้งแต่วันที่ 12 ม.ค.เป็นต้นไป ในการประชุม กมธ.ยกร่างฯในวันที่ 19 ธ.ค. เวลา 09.00 น. นายวีระกานต์ มุสิกพงศ์ อดีตประธานแนวร่วมประชาธิปไตยต่อต้านเผด็จการแห่งชาติ (นปช.) จะมาให้ความเห็นต่อ กมธ. ยกร่างฯในนามส่วนตัว จากนั้นเวลา 13.00 น. นาย เทียนฉาย กีระนันทน์ ประธาน สปช. จะส่งมอบรายงานสรุปข้อเสนอแนะการจัดทำร่างรัฐธรรมนูญต่อนายบวรศักดิ์ อุวรรณโณ ประธาน กมธ.ยกร่างฯ,ผู้สื่อข่าวถามว่า ที่นายบวรศักดิ์ อภิปรายตั้งข้อสังเกตความเสี่ยงในการเลือกตั้งนายกฯและ ครม.โดยตรงในการประชุม สปช. ถือว่าเป็นการตัดความเห็นของนายสมบัติ ธำรงธัญวงศ์ ประธาน กมธ.ปฏิรูปการเมือง ใช่หรือไม่ นายคำนูณ กล่าวว่า ไม่ได้บอกว่า ไม่รับข้อเสนอของนายสมบัติ แต่เป็นการตั้งข้อสังเกตถึงข้อดี ข้อเสีย ซึ่งการตัดสินใจที่จะนำไปสู่การยกร่างรัฐธรรมนูญยังต้องรับฟังความเห็นอีกหลายครั้ง ซึ่งจะครบ 120 วันในวันที่ 17 เม.ย. 58 จากนั้นจะต้องมารับฟังความเห็น สปช. นัดที่สอง อาจใช้เวลา 3-7 วัน ก็สามารถเพิ่มเติมแก้ไขได้,นายบวรศักดิ์ อุวรรณโณ ประธาน กมธ.ยกร่างฯ ให้สัมภาษณ์ถึงกรณีที่มีกระแสข่าวขัดแย้งกับนายสมบัติ ธำรงธัญวงศ์ ประธาน กมธ.ปฏิรูปการเมือง ว่า นายสมบัติเราเคารพนับถือกันมาก ไม่ได้มีความขัดแย้งกันแต่อย่างใด แต่ข้อเสนอที่นายสมบัติเสนอให้เลือกคณะรัฐมนตรี (ครม.) และนายกรัฐมนตรีโดยตรงส่วนตัวไม่เห็นด้วย แต่ไม่ใช่ว่าจะไม่เห็นด้วย ทั้งหมด ยกตัวอย่าง ข้อเสนอที่ไม่ให้มีนายกฯและ ครม.รักษาการภายหลังที่มีการยุบสภาฯ ข้อเสนอนี้เห็นด้วย อันไหนดีเราก็เอามา อันที่มีความเห็นขัดแย้งกันก็ต้องชั่งน้ำหนักเลือกสิ่งที่ดีที่สุด,นายนิพิฏฐ์ อินทรสมบัติ รองหัวหน้าพรรคประชาธิปัตย์ กล่าวว่า ข้อเสนอและแนวคิดของ กมธ.ปฏิรูป สปช.แต่ละคณะยังขัดแย้งกันเอง ทั้งในเรื่องของระบบเลือกตั้ง การสรรหาองค์กรอิสระ หรือเรื่องการแต่งตั้งผู้ดำรงตำแหน่งในองค์กรอิสระ คงเพราะพื้นฐานความรู้ของ กมธ.ปฏิรูป สปช.ที่ต่างกัน จึงทำให้เกิดความไม่เป็นเอกภาพ ตนเห็นว่าควรจะปฏิรูปเรื่องพื้นฐานความรู้ของประชาชน ความเข้าใจในระบอบประชาธิปไตย ระบบยุติธรรม ความเหลื่อมล้ำของรายได้ และเศรษฐกิจ และอยากให้ปฏิรูปวัฒนธรรมประชาธิปไตยในการอยู่ร่วมกันของระบอบประชาธิปไตย เพราะหลังการปฏิรูป ผู้มีสิทธิเลือกตั้งก็ยังเป็นคนกลุ่มเดิม ดังนั้นจะทำอย่างไรให้ รธน.ปี 57 ยึดโยงและหลายฝ่ายยอมรับในหลักการตรวจสอบและถ่วงดุลที่มีประสิทธิภาพมากกว่า,นายสิงห์ชัย ทุ่งทอง อดีต ส.ว.อุทัยธานี กล่าวถึงการบ้านที่นายบวรศักดิ์ อุวรรณโณ ประธาน กมธ.ยกร่างฯ ฝากให้ สปช.คิดหาแนวทางอยู่ปฏิรูปประเทศต่อไปว่า ไม่เห็นด้วยกับข้อเสนอที่จะให้ สปช.อยู่ทำหน้าที่ต่อหลังจากมีรัฐธรรมนูญฉบับใหม่แล้ว ไม่ว่าจะอยู่ในรูปเดิม หรือเป็นคณะกรรมการ หน่วยงาน หรือองค์กร อะไรก็ตาม เพราะเราสามารถให้ภาควิชาการจากสถาบันการศึกษาหรือสถาบันพระปกเกล้า ทำหน้าที่ศึกษาวิเคราะห์ แล้วสรุปเป็นรายงานเสนอต่อสมาชิกรัฐสภาได้ หากข้อเสนอจำเป็นต้องแก้กฎหมาย หรือเสนอต่อรัฐบาลดำเนินการออกมาเป็นนโยบายหรือแผนงาน หากข้อเสนอปฏิรูปจำเป็นต้องทำเร่งด่วน หรือถ้า สปช.กังวลว่ารัฐบาลชุดใหม่ จะไม่ผลักดันการปฏิรูปต่อ ก็เพียงแค่เขียนไว้ในรัฐธรรมนูญฉบับที่กำลังร่างอยู่นี้ให้มีสภาพบังคับตามกฎหมายก็ได้ ดังนั้นจึงไม่มีความจำเป็นที่ สปช.จะอยู่ปฏิรูปรูปต่อ,เมื่อเวลา 10.00 น. ที่รัฐสภา มีการประชุมสภานิติบัญญัติแห่งชาติ (สนช.) มีนายพรเพชร วิชิตชลชัย ประธาน สนช. เป็นประธานการประชุมเพื่อ พิจารณาร่าง พ.ร.บ.ภาษีการรับมรดก พ.ศ.  ก่อนเริ่มประชุมนายพรเพชรแจ้งให้ที่ประชุมรับทราบว่า ประธาน ป.ป.ช.ได้ทำหนังสือถึง สนช. 2 ฉบับคือ 1.รายงานการไต่สวนกรณีการถอดถอนนายกิตติรัตน์ ณ ระนอง อดีต รมว.คลัง ออกจากตำแหน่ง กรณีมีพฤติการณ์ส่อว่าจงใจใช้อำนาจหน้าที่ขัดรัฐธรรมนูญปี 50 จากกรณีใช้อำนาจหน้าที่ขัดต่อ พ.ร.บ.กองทุนการออมแห่งชาติ พ.ศ.2554 ซึ่งพบว่าการกระทำของนายกิตติรัตน์ฟังไม่ได้ว่า ละเว้นการปฏิบัติหน้าที่ จึงให้ข้อกล่าวหาตกไป 2.กรณีขอให้ถอดถอนอดีต ส.ส.จำนวน 310 คน ออกจากตำแหน่ง เนื่องจากมีพฤติการณ์ส่อว่าจงใจใช้อำนาจหน้าที่ขัดรัฐธรรมนูญปี 50 กรณีร่วมลงคะแนนเห็นชอบร่าง พ.ร.บ.นิรโทษกรรม ผู้กระทำผิดในการ ชุมนุมทางการเมือง ในวาระ 3 ซึ่ง ป.ป.ช.เห็นว่า เมื่อรัฐธรรมนูญปี 50 สิ้นสุดลงแล้ว จึงไม่มี บทบัญญัติรัฐธรรมนูญเป็นมูลฐานการพิจารณานำไปสู่การถอดถอนออกจากตำแหน่งได้ จึงไม่มีเหตุ ที่จะดำเนินการไต่สวนข้อเท็จจริงอีกต่อไป จึงมีมติให้จำหน่ายคดีออกจากสารบบ,จากนั้นที่ประชุมพิจารณาวาระเรื่องด่วน ร่าง พ.ร.บ.ภาษีการรับมรดก พ.ศ. และร่าง พ.ร.บ.แก้ไขเพิ่มเติมประมวลรัษฎากร (ฉบับที่) พ.ศ.  ตามที่ ครม.เป็นผู้เสนอ โดยที่ประชุมมีความเห็นให้พิจารณาร่างกฎหมายทั้งสองฉบับไปพร้อมกัน เนื่องจากมีเนื้อหาสอดคล้องกัน โดยนายสมหมาย ภาษี รมว.คลัง ชี้แจงหลักการของ พ.ร.บ.ดังกล่าวว่า ที่ผ่านมาการถ่ายโอนทรัพย์สินกองมรดกไม่ต้องเสียภาษี ทำให้เกิดความไม่เป็นธรรม จึงควรจัดเก็บนำเงินไปพัฒนาประเทศ แต่ไม่ให้กระทบผู้ได้รับมรดกพอสมควรกับการดำรงชีพ ปัจจุบันรายได้จากการเก็บภาษีอยู่ที่ 18% ต่อจีดีพี ขณะที่ประเทศพัฒนาแล้วสูงถึง 30-40% ทั้งนี้ การจัดเก็บภาษีสูงไม่ได้หมายความว่า ไปรีดเค้นจากประชาชน แต่จัดเก็บ เพื่อให้มีการกระจายรายได้ ไม่ไปกระจุกแค่คนกลุ่มหนึ่ง เอาเงินมาพัฒนาประเทศ โดยการจัดเก็บภาษีมรดก 10% จากส่วนที่เกิน 50 ล้านบาท จะทำให้ภาษีขยับอยู่ที่ 21-22%,ผู้สื่อข่าวรายงานว่า หลังจากนั้นที่ประชุมเปิดโอกาสให้สมาชิก สนช.อภิปรายความเห็นเรื่องร่าง พ.ร.บ.ภาษีการรับมรดก โดยสมาชิก สนช.ส่วนใหญ่ แสดงความเป็นห่วง อยากให้มีความรอบคอบในการจัดเก็บภาษี ไม่ให้มีผลกระทบต่อผู้รับมรดกที่มีรายได้ไม่พอแก่การดำรงชีพ จนไม่สามารถรับภาระการเสียภาษีได้ และเห็นว่าการจัดเก็บภาษี ดังกล่าวลดปัญหาความเหลื่อมล้ำในสังคมไม่ได้ รวมถึงกฎหมายฉบับนี้จะเป็นการเร่งให้มีการโอนเงินให้ทายาท อาจเป็นการสร้างความแตกแยกภายใน ครอบครัวเร็วขึ้น อาทิ นายประดิษฐ์ วรรณรัตน์ สนช. อภิปรายว่า 12 ใน 25 ประเทศ ที่จัดเก็บภาษีมรดก ปัจจุบันได้ยกเลิกไปแล้ว ซึ่งก่อนจะมาเป็นมรดก ก็ได้ผ่านการเก็บภาษีมาแล้วทั้งภาษีเงินได้ ภาษีธุรกิจ หากต้องจัดเก็บภาษีมรดกอีก จะเป็นการเสียสองต่อ ซึ่งการจัดเก็บภาษีเพื่อหารายได้เพิ่มเติมยังมีทางเลือกอื่น เช่น การเก็บภาษีฟุ่มเฟือยพวก รถยนต์ เหล้า บุหรี่ จึงอยากให้พิจารณาให้รอบคอบ,นายประสงค์ พูนธเนศ อธิบดีกรมสรรพากร ชี้แจงว่า การเก็บภาษีรับมรดกจะกระจายรายได้และความมั่งคั่งได้ดีกว่าการเก็บภาษีจากกองมรดก เป็นการสร้างความเป็นธรรมระบบภาษี เพราะเสีย ภาษีตามมูลค่าของทรัพย์ ถ้าไม่ถึง 50 ล้านบาท ก็ไม่ต้องเสียภาษี ส่วนการเก็บภาษีดังกล่าวจะทำให้ประชาชนลดการออมลงนั้น จากผลการศึกษาของ ไอเอ็มเอฟระบุว่า ภาษีจากการรับมรดกส่งผลกระทบต่อการออมไม่มาก แต่อาจจะส่งผลกระทบต่อการถือครองทรัพย์สิน โดยจะถือครองทรัพย์สินมากขึ้น เช่น ซื้อทอง เพชรไว้ เพื่อเลี่ยงการเสียภาษี แต่ไม่พบว่ากระทบต่อระบบเศรษฐกิจและธุรกิจเอสเอ็มอี หากมีการสืบทอดธุรกิจครอบครัวขนาดเล็ก จะได้รับการยกเว้นภาษีมรดกสำหรับทรัพย์มรดกที่มีมูลค่า 50 ล้านบาท ต่อทายาท 1 คนอยู่แล้ว ส่วนการเลี่ยงภาษี โดยการโอนทรัพย์ไปต่างประเทศนั้น การเก็บภาษีของกรมศุลกากรที่ผ่านมา จะเก็บ ตามข้อมูลหลักฐานที่ปรากฏ หากพบว่า มีการแสดงข้อมูลเท็จต่อกรมสรรพากร จะมีบทลงโทษทั้งทาง แพ่งและอาญากับผู้หลีกเลี่ยง และผู้ให้คำแนะนำปรึกษาด้วย ทำให้ผู้มีฐานะดีคิดว่าไม่คุ้มค่ากับการโยกโอนทรัพย์,ผู้สื่อข่าวรายงานว่า หลังจากสมาชิกอภิปรายจนครบถ้วนแล้ว นายสุรชัย เลี้ยงบุญเลิศชัย รองประธาน สนช. คนที่หนึ่ง ปฏิบัติหน้าที่ประธานที่ประชุม ได้ขอให้สมาชิกลงมติว่า จะรับหลักการร่าง พ.ร.บ.ภาษีการรับมรดก ในวาระแรกหรือไม่ ซึ่งที่ประชุมมีมติรับหลักการ ด้วยคะแนน 160 ต่อ 16 เสียง งดออกเสียง 10 เสียง ขณะที่ร่าง พ.ร.บ.แก้ไข เพิ่มเติมประมวลรัษฎากร (ฉบับที่) พ.ศ. ที่ประชุมมีมติรับหลักการด้วยคะแนน 172 ต่อ 8 งดออกเสียง 7 พร้อมตั้งคณะกรรมาธิการวิสามัญฯ 25 คน มาพิจารณาร่าง พ.ร.บ.ทั้งสองฉบับดังกล่าว ภายใน 90 วัน,อีกด้านหนึ่ง เมื่อเวลา 10.00 น. ที่สำนักงานสภาความมั่นคงแห่งชาติ ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และหัวหน้าคสช. เป็นประธานการประชุมสภาความมั่นคงแห่ง ชาติ (สมช.) ร่วมกับรัฐมนตรีและหน่วยงานที่เกี่ยว ข้องด้านความมั่นคง จากนั้น พล.อ.ประยุทธ์ให้สัมภาษณ์การประชุมว่า ประชุมกำหนดนโยบายด้านความมั่นคงแห่งชาติ พ.ศ. 2558-2564 และการรักษาความสงบเรียบร้อยช่วงเทศกาลปีใหม่ แต่ไม่น่าจะมีปัญหาอะไร คนที่คิดจะทำ อย่าคิดว่าทำอะไรแล้วจะหนีกฎหมายได้ เมื่อถามว่า ให้น้ำหนักระวังภัยก่อการร้ายหรือสร้างสถานการณ์ทางการเมืองมากกว่ากัน พล.อ.ประยุทธ์ตอบว่า ไม่มี จะมาก่อการร้ายในไทยทำไม ถ้ามีก็พวกที่คึกคะนอง หรือไม่ก็คนที่อยากให้ประเทศชาติมีปัญหา คนพวกนี้ถ้าทำขึ้นมา ถือว่าไม่รักชาติ ต้องดำเนินคดีอย่างเต็มที่,พล.อ.ประยุทธ์ กล่าวถึงกรณีนายจารุพงศ์ เรืองสุวรรณ อดีตหัวหน้าพรรคเพื่อไทย จดทะเบียนจัดตั้งองค์กรเสรีไทยที่ประเทศสหรัฐอเมริกา ว่า เป็นความแตกต่างทางกฎหมาย สหรัฐฯอาจมองในแง่ของสิทธิมนุษยชน แต่ไทยไม่เหมือนสหรัฐฯ จำเป็นต้องมีกฎหมายดูแลสถาบันฯ เพราะพระองค์ท่านไม่ สามารถปกป้องพระองค์เองได้ ในเมื่อท่านปกป้องพระองค์เองไม่ได้ ชี้แจงด้วยพระองค์เองไม่ได้เราต้องดูแลพระองค์ท่าน ตนไม่ห่วงการเคลื่อนไหวขององค์กรเสรีไทย เคลื่อนไหวก็เคลื่อนไป คิดว่าคนส่วนใหญ่ในประเทศเข้าใจ และเชื่อว่าต่างประเทศเข้าใจ ทั้งหมดเป็นคนไทย แต่ถ้าหัวใจไม่เป็นคนไทยก็แล้วไป เมื่อถามว่า มององค์กรเสรีไทยจะพัฒนาไปสู่สากลหรือไม่ พล.อ.ประยุทธ์ ตอบว่า เมื่อก่อนเกิดจากสงครามโลก องค์กรเสรีไทยจริงๆเขายังไม่รับเลย เป็นเสรีไทยจากอะไร ผิดกฎหมายหรือเปล่า หนี อาชญากรรมทั้งนั้น เมื่อถามว่า แสดงว่าไม่ให้ค่ากับเสรีไทย พล.อ.ประยุทธ์ ตอบว่า เพิ่งรู้เหรอ คนผิดกฎหมายก็คือผิด จะไปขยายความให้เขาทำไม เข้าใจคำว่าผิดกฎหมายหรือยัง,เมื่อถามว่า อยากให้กลุ่มเห็นต่างเข้ามาพูดคุยกันหรือไม่ พล.อ.ประยุทธ์ ตอบว่า ประกาศไปหลาย ครั้งแล้ว แต่ไม่เห็นว่าจะเรียกให้ได้สักคน เคยบอกว่าใครอยู่ต่างประเทศ ให้กลับเข้าสู่กระบวนการยุติธรรม เราจะดูแลให้ความเป็นธรรม อาจจะเมตตาด้วยซ้ำ ไป เพราะถือว่าเป็นคนไทย แต่เขามองตนเป็นคนไทยหรือเปล่า เมื่อถามว่า นายจารุพงศ์ เรียกร้องให้ศาล อาญาระหว่างประเทศ เข้ามาเกี่ยวข้องกับเรื่องนี้,นายกฯตอบว่า ก็ไปสิ ไปดูว่าศาลอาญาระหว่างประเทศ เราลงนามอะไรไปแล้ว หลายประเทศมีปัญหาหมด ถ้าเอาทุกเรื่องไปฟ้อง ใครเสียหาย ประเทศเสียหายหรือไม่ เมื่อถามว่า คิดว่าเสรีไทยจะขยายวงออกไปหรือไม่ พล.อ.ประยุทธ์ ตอบว่า สื่อก็อย่าไปขยายก็แค่นั้น วันนี้อยากให้ทุกคนเข้าใจว่า เราเข้ามาทำอะไร เข้ามาให้ถูกตำหนิแล้วเป็นความสุขหรือไง มันไม่ใช่ เราเข้ามาเพื่อให้คนไทยมีความสุข จะผิดหรือถูก ดีหรือไม่ดี ก็ต้องให้เวลาแก้ไขปัญหา เพราะปัญหามีความสลับซับซ้อน หมัก หมมมานาน ทุจริตมากมาย และเรื่องกำลังเข้ากระบวนการยุติธรรม,ผู้สื่อข่าวถามว่า การข่าวติดตามคนอยู่เบื้อง หลังเสรีไทยหรือไม่ พล.อ.ประยุทธ์ตอบว่า บางเรื่องไม่จำเป็นต้องบอกสื่อทุกอย่าง มีรายงานอยู่ ส่วนคน ทำผิดกฎหมายก็ส่งกระบวนการยุติธรรม ส่วนจะขอตัวแล้วต่างชาติจะให้หรือไม่ ไปบังคับไม่ได้ ซึ่งก็ขอมาโดยตลอดแต่ก็ไม่เคยได้ เพราะบริบทพื้นฐานแต่ละประเทศต่างกัน ต้องเคารพกระบวนการยุติธรรม ของแต่ละประเทศ ไทยเป็นประเทศเล็กมีศักยภาพน้อย จะให้คนอื่นเข้าใจทั้งหมดเป็นไปไม่ได้ เมื่อถามว่า กรณีที่นายกฯเคยกล่าวถึงเรื่องคนลงเครื่องบินในปี 51 แล้วทำหุ้นร่วง พล.อ.ประยุทธ์ ตอบติดตลกว่า ผมบอกว่าปี 51 มีคนถูกจับเรื่องนี้ ที่ลงเครื่องบินแล้วไปจับผู้หญิงสักคน แล้วไปตีความไปเรื่อย,ต่อข้อถามว่า นายกฯมั่นใจจะไม่มีอะไรมาทำลายสมาธิการบริหารงานใช่หรือไม่ พล.อ.ประยุทธ์ ตอบว่า ไม่มี ทำงานต้องมีสมาธิ ใครจะต่อต้าน อยู่ซ้ายกับขวาต้องดำเนินการไป แต่เราต้องเดินไปข้างหน้าบริหารขับเคลื่อนประเทศในเชิงรุก ไม่มีอะไรทำให้เสียสติ ส่วนความเคลื่อนไหวทางการเมือง เมื่อมีการเลือกตั้งก็เลือกกันไป เลือกให้ดีๆก็แล้วกัน เสถียรภาพทางการเมือง การบริหารราชการแผ่นดินต้องมีความสงบสุขแบบนี้ จึงเรียกว่ามีเสถียรภาพ ต่างชาติจึงมาคบเรา ถ้ามาตีกันอีก ใครเขาจะมา การประชุมสุดยอดแผนงานความร่วมมือทางเศรษฐกิจในอนุภูมิภาคลุ่มแม่น้ำโขง ที่ไทยเป็นเจ้าภาพ ผู้นำทุกประเทศสมาชิกมาหมด แสดงว่าเขายอมรับไทย ไม่ไปคิดเอาเอง เดี๋ยวหาว่าขี้โม้ สื่อควรนำเสนอสิ่งที่ดี ส่วนสิ่งที่ไม่ดีนั้นต้องมาถามก่อน แต่จะวิเคราะห์วิจารณ์ ไม่ห้าม แต่อย่าทำให้เสียสติ อารมณ์เสีย,ผู้สื่อข่าวยังถามถึงเหตุการณ์เมื่อวันที่ 17 ธ.ค.กิ่งไม้ขนาดใหญ่หล่นใส่ขบวนรถ นายกฯกล่าวว่า ไม่ตกใจ ฉันไม่ใช่คนขวัญอ่อนขนาดนั้นหรอก ผู้สื่อข่าวถามว่า ได้ไปทำบุญสะเดาะเคราะห์บ้างหรือไม่ เพราะมีคนเสนอทำบุญเสริมดวง พล.อ.ประยุทธ์ตอบเสียงดังว่า ไม่มี ไม่มี ทำความดี ความดี พร้อมทำมือทุบอกด้านซ้าย,เวลา 10.00 น. ที่ศูนย์บริการประชาชน (ชั่วคราว) สำนักงาน ก.พ. นายแก้วสรร อติโพธิ อดีต ส.ว.กรุงเทพมหานคร พร้อมด้วยนายขวัญสรวง อติโพธิ อาจารย์พิเศษประจำคณะสถาปัตยกรรมศาสตร์ จุฬาลงกรณ์มหาวิทยาลัย นำกลุ่มจุฬารักชาติ พร้อมรายชื่อ 10,000 คน จากการจัดตั้งกลุ่ม ไทยสปริงส์ พร้อมความเห็น 4,000 รายชื่อ ที่ได้จากการร่วมกับกลุ่มพลเมือง รณรงค์ให้ประชาชนลงชื่อผ่านเฟซบุ๊ก ตู่ฟ้องปู ที่เปิดให้ส่งข้อมูลการทุจริตจำนำข้าว ทำเป็นจดหมายเปิดผนึกถึง พล.อ.ประยุทธ์ จันทร์โอชา นายกรัฐมนตรี และหัวหน้า คสช.ดำเนินคดีกับ น.ส.ยิ่งลักษณ์ ชินวัตร อดีตนายกรัฐมนตรี ให้ชำระค่าเสียหายจากโครงการรับจำนำข้าว เนื่องจากบริหารงานด้วยความประมาทอย่างร้ายแรงขาดทุนกว่า 5.1 แสนล้านบาท โดยมี พล.อ.สกล ชื่นตระกูล ที่ปรึกษานายกรัฐมนตรีฝ่ายความมั่นคงได้มารับหนังสือ,คณะกรรมการ ป.ป.ช. ออกเอกสารชี้แจงกรณีนายสุรพงษ์ โตวิจักษณ์ชัยกุล อดีตรองนายกรัฐมนตรีและ รมว.ต่างประเทศ ยื่นเรื่องขอให้ ป.ป.ช.ตรวจสอบคุณสมบัติ และสถานะการดำรงตำแหน่งกรรมการ ป.ป.ช. ของนายภักดี โพธิศิริ กรณีไม่ได้ลาออกจากการเป็นกรรมการบริษัท องค์การเภสัชกรรมภายในเวลาที่กำหนดก่อนมาดำรงตำแหน่งกรรมการ ป.ป.ช.ว่า เอกสารข้อเท็จจริงในกรณีดังกล่าว เป็นกรณีที่ น.อ.อนุดิษฐ์ นาครทรรพ อดีต รมว.เทคโนโลยีสารสนเทศฯ เคยยื่นต่อวุฒิสภาในการขอถอดถอนนายภักดีออกจากตำแหน่ง ซึ่งที่ประชุมวุฒิสภา เมื่อวันที่ 9 มี.ค.55 ได้มีมติไม่ให้นายภักดีพ้นจากตำแหน่ง จึงถือว่าเป็นข้อเท็จจริงที่ได้ข้อยุติไปแล้ว ดังนั้นคณะกรรมการ ป.ป.ช.จึงไม่มีเหตุที่จะนำเรื่องนี้มาพิจารณาอีก ขณะเดียวกันตาม พ.ร.บ.ป้องกันและปราบปรามการทุจริต พ.ศ.2542 ไม่มีบทบัญญัติให้กรรมการ ป.ป.ช. มีอำนาจหน้าที่ตรวจสอบการขาดคุณสมบัติของคณะกรรมการ ป.ป.ช. โดยให้วุฒิสภาเป็นผู้มีหน้าที่พิจารณาเรื่องดังกล่าว ดังนั้น ป.ป.ช.จึงไม่มีอำนาจพิจารณาในประเด็นนี้,อีกเรื่องหนึ่ง พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี เปิดเผยว่า นอกเหนือจากการที่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. จะเดินทางไป จ.พังงา ในวันที่ 26 ธ.ค.เพื่อร่วมงานรำลึก 10 ปี เหตุการณ์สึนามิแล้ว นายกฯยังจะเดินทางไปพูดคุยเรื่องต่างๆ เช่น กรณีราคายางตกต่ำกับเกษตรกรชาวสวนยาง การสร้างศูนย์แปรรูปยางพาราครบวงจร (Rubber city) การเชื่อมท่าเรือปากบารา, การเจรจาสันติภาพกับทางมาเลเซีย ซึ่งขณะนี้อยู่ระหว่างการจัดลำดับความสำคัญและดูในเรื่องของเวลา ส่วนข้อเรียกร้องพี่น้องเกษตรกร นายกฯปรารภไว้ว่า พี่น้องเกษตรกรจะต้องรวมกลุ่มกันให้ติด อย่าแยกมาเป็นรายย่อย เพราะหากมาเป็นรายย่อย ไม่ว่าจะประชุมแก้ปัญหาอย่างไร คงไม่สามารถตอบโจทย์พี่น้องเกษตรกรได้,นายอนุสรณ์ เอี่ยมสะอาด รักษาการรองโฆษกพรรคเพื่อไทย กล่าวถึงกรณี พล.อ.ประยุทธ์ จันทร์โอชา นายกรัฐมนตรีและหัวหน้า คสช.ระบุมีคนปลุกระดมม็อบยาง ว่า การข่าวของท่านนายกฯกับพรรคเพื่อไทยตรงกัน มีกลุ่มการเมืองบางกลุ่มที่ไม่สมประโยชน์ หรือจัดสรรผลประโยชน์ไม่ลงตัวหลังรัฐประหาร วางแผนประทุษกรรมครั้งใหม่ โดยใช้ความเดือดร้อนและทุกข์ชาวบ้านมาเป็นประเด็นเคลื่อนไหวเพื่อล้มรัฐบาล ซึ่งเป็นเรื่องที่พรรคเพื่อไทยไม่เห็นด้วย เพราะเคยตกเป็นเหยื่อของม็อบป่วนเมืองชัตดาวน์ประเทศล้มรัฐบาลที่มาจากการเลือกตั้งมาแล้ว จึงขอคัดค้านการใช้ความเดือดร้อนและทุกข์เกษตรกร มาเป็นบันไดบรรลุวัตถุประสงค์ทางการเมือง,นายอรรถวิชช์ สุวรรณภักดี อดีต ส.ส. กทม. พรรคประชาธิปัตย์ กล่าวถึงกรณีบางฝ่ายพยายามโยงการเรียกร้องให้รัฐบาลแก้ไขปัญหายางพาราตกต่ำเป็นการเคลื่อนไหวเพื่อล้มรัฐบาลว่า ขณะนี้ประเทศกำลังมีการปฏิรูปเพื่อเดินไปข้างหน้า ที่คนของบางพรรคการเมืองออกมาระบุเรื่องนี้ อย่ามโนไปเอง ตราบใดที่รัฐบาลยังฟังเสียงของประชาชนและมีความตั้งใจที่จะแก้ปัญหาปากท้องค่าครองชีพและความเดือดร้อนแล้ว ก็ไม่มีเหตุผลอะไรที่จะต้องออกมาเคลื่อนไหวทางการเมือง ส่วนที่มีอดีต ส.ส.ของพรรคที่ได้ติดตามในเรื่องนี้ ก็เพราะรัฐบาลชุดนี้ไม่มีสภาที่เป็นตัวแทนจากจังหวัดต่างๆ ถือเป็นเรื่องปกติที่อดีต ส.ส.จะนำปัญหาความเดือดร้อนของประชาชนมาให้รัฐบาลมีมาตรการช่วยเหลือ
หลังจากที่สภาปฏิรูปแห่งชาติ (สปช.) เปิดให้คณะกรรมาธิการ 18 คณะที่ตั้งขึ้นมานำเสนอข้อสรุปในการร่างรัฐธรรมนูญ เพื่อส่งไปกรรมาธิการยกร่างฯ ประกอบการพิจารณานั้น 
ข่าวหน้า1,ประยุทธ์ จันทร์โอชา,กิ่งไม้,สะเดาะเคราะห์,สปช.,ข้อสรุป,รัฐธรรมนูญ,ยกร่าง,พิจารณา